b"\n_START_ARTICLE_\nMaricultura\n_START_PARAGRAPH_\nLa maricultura \xc3\xa9s una especialitzaci\xc3\xb3 de l'aq\xc3\xbcicultura que consisteix a criar animals o plantes en el mar, dins de seccions tancades amb barreres pels costats i per sota. Un cas molt conegut \xc3\xa9s l'engreix de tonyines. De la maricultura se n'obt\xc3\xa9 entre altres, aliments, agar-agar, perles i cosm\xc3\xa8tics. La maricultura pot degradar l'h\xc3\xa0bitat, alterar sistemes tr\xc3\xb2fics, transmetre malalties i reduir la variabilitat gen\xc3\xa8tica. D'altra banda redueix la pressi\xc3\xb3 sobre la fauna marina i racionalitza la producci\xc3\xb3.\n_START_SECTION_\nM\xc3\xa8todes\n_START_PARAGRAPH_\nEls peixos es crien en tancats que reben l'aigua marina, d'aquesta manera s'aprofiten dels microorganismes que hi ha al mar cosa que \xc3\xa9s un avantatge sobre el cultiu en aigua dol\xc3\xa7a que han de rebre tota l'alimentaci\xc3\xb3 subministrada per l'aq\xc3\xbcicultor. Tamb\xc3\xa9 es pot purificar l'aigua del tancat per tal d'evitar l'increment de nitrogen (pels excrements) i a m\xc3\xa9s, els animals estan protegits dels depredadors. _NEWLINE_Al Jap\xc3\xb3 es fa un procediment especial que consisteix a aprofitar els h\xc3\xa0bits migratoris de les esp\xc3\xa8cies de peixos. Se'ls captura, deixant-los en un clos al port i es va emetent un so per sota l'aigua abans de cada vegada que se'ls alimenta. Els peixos s'hi acostumen, crien i s\xc3\xb3n alliberats al mar on s'alimenten i el 80% retornen (en \xc3\xa8poca de fresa) al lloc de naixement (el port) i es deixen pescar atrets pel so que els \xc3\xa9s familiar.\n_START_SECTION_\nCultiu d'algues al mar\n_START_PARAGRAPH_\nLes algues marines del tipus kelp es cultiven de dues maneres: enganxades a una corda subjectada al fons o collides des de bots prove\xc3\xafts de segadores. El kelp proporciona alginat, que s'utilitza en els gelats i els cosm\xc3\xa8tics, tamb\xc3\xa9 s'usa com complement diet\xc3\xa8tic."